Os zaguers Piast consiguiron adrezar a situación: Ladislau o breu (1320-1333) y sobretot Casimiro o Gran (1333-1370). Baixo o reinato de Casimiro o Gran Polonia recupera a prosperidat, aculle a inmigrants, especialment chodigos forachitatos d'Alemanya (que esdevendrán un grupo etnico chodigo nuevo con un important papel en Polonia, os asquenazís). En 1349 Polonia s'ixampla con o prencipato rutén de Halicz u Galitzia. En a capital Cracovia s'estableix una universidat en 1364.